
===============================================================================================================
Temeljem članaka 13. i 18. Zakona o udrugama (NN 74/14, 70/17, 98/19 i 151/22), članka 33. Statuta od 18. rujna 2015. godine, te članaka 5. i 6. Zakona o tehničkoj kulturi (NN 76/93, 11/94 i 38/09) na sjednici Skupštine Saveza energetičara Slavonije i Baranje, održanoj dana 30.5.2026. godine usvojen je






STATUT
Saveza energetičara Slavonije i Baranje
I. OPĆE ODREDBE

Članak 1.
(1)
Ovim Statutom kao temeljnim općim aktom, uređuju se:

-  naziv i sjedište Saveza energetičara Slavonije i Baranje (u daljnjem tekstu SESIB), 

-  zastupanje i predstavljanje SESIB-a,
-  znak SESIB-a i njegov izgled,
-  pečat SESIB-a i njegov izgled,
-  načela djelovanja SESIB-a,
-  osiguranje javnosti rada SESIB-a,
-  područje djelovanja SESIB-a,
-  ciljevi SESIB-a,
-  djelatnosti kojima se ostvaruju ciljevi SESIB-a,
-  gospodarska djelatnost SESIB-a, 

-  članstvo, prava, obveze i stegovna odgovornost članica SESIB-a, 

-  registar članica SESIB-a, 

-  unutarnji ustroj SESIB-a (tijela SESIB-a, njihov sastav, ovlasti, način odlučivanja, uvjeti 
   izbora i opoziva članova, trajanje mandata i odgovornosti članova),
-  način rješavanja sporova i sukoba interesa unutar SESIB-a,
-  unutarnji nadzor,
-  imovina SESIB-a, način stjecanja i raspolaganja imovinom,
-  prestanak postojanja SESIB-a,
-  postupak s imovinom u slučaju prestanka postojanja SESIB-a,
-  izbor i opoziv likvidatora SESIB-a,
-  druga pitanja od značaja za SESIB.
(2)
Riječi i pojmovi koji se koriste u ovom Statutu, a imaju rodno značenje, bez obzira da li se koriste u muškom ili ženskom rodu, odnose se na jednak način na muški i ženski rod.
Članak 2.

(1)
Puni naziv udruge glasi: Savez energetičara Slavonije i Baranje.

(2)
Skraćeni naziv udruge glasi: SESIB. 
3)
Sjedište udruge je u Osijeku. 

(4)
Odluku o promjeni adrese sjedišta udruge donosi Upravni odbor SESIB-a, a odluku o promjeni sjedišta Skupština.

Članak 3.
(1)
SESIB je strukovna organizacija udruga, društava energetičara, s teritorija Slavonije i Baranje. SESIB djeluje putem svojih članica na promicanju energetike i zaštite okoliša u Slavoniji i Baranji.
(2)
Djelatnost SESIB-a je organiziranje, razvoj i promicanje znanja vezanih za tehničku kulturu, a posebno energetiku i zaštitu okoliša, u Slavoniji i Baranji.
(3)
SESIB je udružen u Savez energetičara Hrvatske u kojem zastupa interese svojih članica.

(4)
SESIB obavlja djelatnosti iz stavka 2. ovog članka na teritoriju sljedećih županija:
-  Osječko-baranjske, 
-  Vukovarsko-srijemske, 

-  Brodsko-posavske,
-  Požeško-slavonske.
Članak 4.


(1)
SESIB ima svojstvo pravne osobe, upisan je u Registar udruga Republike Hrvatske pri Upravnom odjelu za opću upravu Osječko-baranjske županije.

(2)
SESIB zastupaju i predstavljaju predsjednik i dopredsjednik SESIB-a.
(3)
Predsjednik SESIB-a je ujedno i predsjednik Upravnog odbora SESIB-a.

(4)
Skupština SESIB-a može opunomoćiti i druge osobe da predstavljaju SESIB u granicama dodijeljene im nadležnosti.

Članak 5.

(1)
SESIB-a ima znak u obliku dvostrukog stiliziranog trokuta čije stranice presijecaju strelice. Vanjske linije dvostrukog trokuta su crvene boje, unutarnje linije su plave boje, a između stranica je bijela boja. Smjer strelica je suprotan od smjera kazaljki na satu. Baza trokuta je postavljena horizontalno. 
(2)
SESIB ima pečat okruglog oblika sa svojim znakom u sredini. Pečat je jednobojan, promjera 30 mm. Na obodu se nalazi tekst: SAVEZ ENERGETIČARA SLAVONIJE I BARANJE  OSIJEK. 

II. NAČELA DJELOVANJA 

Članak 6.
Načela djelovanja SESIB-a jesu:
- načelo neovisnosti – SESIB samostalno utvrđuje svoje područje djelovanja, ciljeve, unutarnji ustroj i samostalno obavlja djelatnosti koje su u skladu s Ustavom i zakonima Republike Hrvatske,
- načelo javnosti – rad SESIB-a je javan. Informiranje o radu SESIB-a provodi se na sjednicama Skupštine, pisanim materijalima te web stranici SESIB-a, 

- načelo demokratskog ustroja – unutarnji ustroj SESIB-a zasnovan je na načelima demokratskog zastupanja i demokratskog načina očitovanja volje članica,
- načelo neprofitnosti – SESIB nije osnovan sa svrhom stjecanja viška prihoda nad rashodima, ali može obavljati zakonom dopuštene djelatnosti s ciljem samofinanciranja i dugoročne financijske održivosti,
- načelo slobodnog sudjelovanja u javnom životu – SESIB sudjeluje u praćenju, provođenju i vrednovanju ciljeva javne politike na području energetike i zaštite okoliša.
III. JAVNOST RADA SESIB-a

Članak 7.
(1)
Rad SESIB-a je javan i temeljen na demokratskim načelima.

(2)
Javnost rada osigurava se javnošću sjednica Skupštine i ostalih tijela SESIB-a i ostvaruje se pravodobnim obavještavanjem članica.

(3)
Sve članice SESIB-a imaju pravo sudjelovati u radu SESIB-a sukladno odredbama Statuta i zakona te imaju pravo biti informirane o radu SESIB-a. Informacije dostavlja predsjednik SESIB-a ili osoba koju on imenuje.

(4)
O radu SESIB-a članice se obavještavaju:

-  na sjednicama Skupštine neposrednim priopćenjem, dostavom pisanih materijala ili
   elektroničkom poštom, 

-  objavom na web stranici SESIB-a,
-  na druge dostupne načine.
(5)
Predstavnici medija mogu prisustvovati sjednicama tijela SESIB-a po prethodnom odobrenju Upravnog odbora SESIB-a.
IV. PODRUČJE DJELOVANJA, CILJEVI I DJELATNOSTI SESIB-a
Članak 8.

(1)
Područje djelovanja SESIB-a, sukladno ciljevima, je tehnička kultura, obrazovanje, znanost i istraživanje, zaštita okoliša i prirode i gospodarstvo.
(2) 
SESIB je osnovan s ciljem promicanja, razvitka i unapređenja tehničke kulture, a posebno energetike i zaštite okoliša, u Slavoniji i Baranji.
(3) 
Ciljevi SESIB-a jesu:

-  promicanje tehničke kulture: 
- publiciranje i širenje opće tehničke kulture iz područja energetike,

-  razvitak energetske struke: 
- unapređenje energetske tehnike
- zaštita stručnosti i kvalitete znanja energetičara,

-  zaštita okoliša:
- promicanje naprednih i ekološki prihvatljivih tehnika korištenja energije,

-  strukovna izobrazba:
- organizacija pripremnih tečajeva za polaganje stručnih ispita za energetska zvanja
  za upravljanje i rukovanje energetskim postrojenjima i uređajima.
Članak 9.

(1)
Djelatnosti kojima se ostvaruju ciljevi SESIB-a jesu:

-  edukacija i stručno osposobljavanje:
- organizacija pripremnih tečajeva za polaganje stručnih ispita za radnike koji
  upravljaju i rukuju energetskim postrojenjima i uređajima,

- sudjelovanje, kao članica Saveza energetičara Hrvatske, u suradnji SEH-a s

  nadležnim ministarstvima Republike Hrvatske u svojstvu „Izvođača“ u organizaciji
  stručnih ispita koje polažu radnici koji obavljaju poslove upravljanja i rukovanja
  energetskim postrojenjima i uređajima,

-  stručne aktivnosti:
- održavanje stručnih predavanja za članove,
- organizacija posjeta i ekskurzija na energetske objekte u Hrvatskoj i inozemstvu
  sukladno posebnim propisima,
- savjetovanje i pružanje tehničke podrške na području energetike,
- suradnja sa stručnim organizacijama i institucijama iz područja energetike i zaštite

  okoliša,
- izrada stručne literature, brošura, stručnih članaka i prezentacija iz područja

  energetike,
- sudjelovanje, kao članica Saveza energetičara Hrvatske, u suradnji SEH-a s

  nadležnim ministarstvima Republike Hrvatske na poslovima izrade zakonske i

  podzakonske regulative za polaganje stručnih ispita za energetska zvanja,

- praćenje znanstvenih, tehničkih i tehnoloških dostignuća iz područja energetike i

  zaštite okoliša i njihova primjena u skladu s održivim razvojem,
- organiziranje, sudjelovanje i podupiranje stručnih skupova, savjetovanja, simpozija,

  konferencija i sl. iz područja energetike,
 
- pružanje pomoći u organizaciji pogonske prakse za obrazovanje energetičara,

 
- organiziranje posjeta srodnim udrugama radi razmjene informacija iz područja

             energetike sukladno posebnim propisima,
-  zastupanje struke: 
- poticanje suradnje djelatnika u energetici,
- uključivanje u javne rasprave te predlaganje programa od javnog interesa na
  području korištenja i iskorištavanja svih vidova energije,
-  sudjelovanje te potpora sudjelovanju svojih članica u humanitarnim, ekološkim i drugim

   akcijama. 

Članak 10.


(1)
SESIB ostvaruje gospodarsku djelatnost u skladu s posebnim zakonima. 

(2)
Gospodarske djelatnosti koje SESIB obavlja, sukladno posebnim propisima kojima se uređuju uvjeti za obavljanje te vrste djelatnosti, jesu:   
-  organiziranje pripremnih seminara za polaganje stručnih ispita za radnike koji rade na

   poslovima upravljanja i rukovanja energetskim postrojenjima i uređajima,
-  organiziranje savjetovanja, tečajeva, seminara i predavanja iz područja energetike.
(3)
SESIB je neprofitna pravna osoba i ako obavljanjem svojih djelatnosti ostvari višak prihoda nad rashodima, ostvareni višak koristi isključivo za obavljanje i unapređenje djelatnosti kojima se ostvaruju ciljevi utvrđeni člankom 8. ovog Statuta.
V. ČLANSTVO, PRAVA, OBVEZE I STEGOVNA ODGOVORNOST

Članak 11.
(1)
Članicom SESIB-a može postati svaka udruga energetičara s teritorija na kojem SESIB djeluje, čije je područje djelovanja energetika i zaštita okoliša i koja je usvojila ovaj Statut.

(2)
Pristupanje u članstvo je dobrovoljno.

(3)
Sukladno stavku 1. ovog članka, članicom SESIB-a može postati udruga koja uz zahtjev za učlanjenjem Upravnom odboru SESIB-a dostavi:

-  presliku Statuta udruge,

-  presliku rješenja o upisu u Registar udruga Republike Hrvatske,
-  presliku obavijesti Državnog zavoda za statistiku o razvrstavanju poslovnog subjekta
   (udruge),
-  popis predstavnika u tijelima upravljanja udruge,
-  potvrdu o nepostojanju poreznog duga.

(4)
Odluku o imenovanju novih članica donosi Skupština SESIB-a na prijedlog Upravnog odbora. Članicom se postaje danom donošenja Odluke Skupštine. Odluka Skupštine SESIB-a je konačna.

(5)
SESIB sačinjavaju sljedeće članice:
1. Društvo energetičara Belišće,
2. Društvo energetičara Osijek,
3. Društvo energetičara Požega,
4. Društvo energetičara Slavonski Brod,
5. Društvo energetičara Tvornica šećera Osijek,
6. Društvo energetičara Vukovarsko-srijemske županije. 
Članak 12.

(1)
SESIB vodi popis članica.
(2)
Popis članica vodi se elektronički ili na drugi prikladan način i obvezno sadrži podatke o nazivu članice, OIB-u, adresi sjedišta, datumu pristupanja SESIB-u i datumu prestanka članstva u SESIB-u, ali može sadržavati i druge podatke od interesa. Za vođenje popisa članica zadužen je tajnik SESIB-a.
Članak 13.

(1)
Prava članica SESIB-a jesu:
-  da putem svojih predstavnika biraju i budu birani u tijela SESIB-a,
-  da sudjeluju u radu tijela SESIB-a,

-  da predlažu rješenja za pitanja od zajedničkog interesa,
-  da budu informirane o radu SESIB-a,

-  da koriste pomoć SESIB-a pri stručnom obrazovanju, nabavi stručne literature,
   opreme, organizaciji stručnih skupova, seminara, stručnih ispita, pravnoj pomoći,

   savjetodavnim uslugama i slično,
-  da ostvaruju i druga prava u skladu s odlukama tijela SESIB-a.

Članak 14.
 (1)
Obveze i odgovornosti članica SESIB-a jesu:
-  rad u skladu s odredbama Statuta SESIB-a, 
-  provođenje odluka i zaključaka tijela SESIB-a,
-  plaćanje članarine,
-  savjesno obavljanje obveza izabranih predstavnika u tijelima SESIB-a,
-  provođenje i drugih obveza u skladu s odlukama tijela SESIB-a,
-  pravovremeno izvješćivanje SESIB-a o svim promjenama u svojim Statutima, 

-  pravovremeno izvješćivanje SESIB-a o promjeni ovlaštenih predstavnika članice,
-  Skupštini SESIB-a podnositi godišnje izvješće o svom radu. 

Članak 15.

(1)
Članstvo u SESIB-u prestaje: 

-  prestankom djelovanja SESIB-a,
-  prestankom djelovanja članice,
-  dragovoljnim istupanjem članice,
-  isključenjem članice.

(2)
Do prestanka članstva dragovoljnim istupanjem dolazi se na vlastiti zahtjev pismenom izjavom članice.

(3)
Isključenjem članstvo prestaje odlukom Skupštine SESIB-a, na prijedlog Upravnog odbora SESIB-a, u sljedećim slučajevima:

-  ako članica ne poštuje odredbe ovog Statuta,
-  ako članica ne provodi odluke tijela SESIB-a,
-  ako članica svojim djelovanjem nanese težu štetu interesima i ugledu SESIB-a,
-  ako članica ne podmiri obvezu plaćanja godišnje članarine,
-  ako članica ne sudjeluje u radu tijela SESIB-a.
(4) 
Odluka Skupštine SESIB-a o isključenju članice je konačna.
(5) 
Članica SESIB-a koja dragovoljno istupi iz SESIB-a ili je isključena iz SESIB-a ne može potraživati ništa od zajedničke imovine i stečenih prava SESIB-a.
STEGOVNI POSTUPAK
Članak 16.
(1)
Svaka članica dobrovoljno udružena u SESIB podliježe stegovnoj odgovornosti. Stegovni postupak provodi Časni sud.
(2)
U slučaju lakših ili težih povreda kako obveza u tijelima SESIB-a tako i ugleda SESIB-a od strane članova (u cjelini) neke članice u tijelima SESIB-a, Časni sud SESIB-a može članici izreći sljedeće stegovne mjere:

-  opomenu,

-  uskraćivanje dijela ili cijelog iznosa godišnje novčane dotacije SESIB-a dotičnoj članici za

   njene godišnje programske aktivnosti,

-  opoziv članova članice (u cjelini) u tijelima SESIB-a.
(3)
Ako članica na koju se odnosi stegovna mjera Časnog suda iz stavka 2. ovog članka smatra da je Časni sud nepotpuno ili pogrešno utvrdio činjenice ili da je pogrešno protumačio Statut ili druge akte SESIB-a, može podnijeti žalbu Skupštini SESIB-a radi donošenja  konačne odluke u konkretnom predmetu u roku od 15 dana, računajući od dana dostave odluke. Skupština je dužna riješiti žalbu u roku od 30 dana, računajući od dana dostave žalbe.
VI. UNUTARNJI USTROJ SESIB-a
Članak 17.
(1)
SESIB je pravna osoba koja okuplja društva energetičara koja djeluju na teritorijalnom principu u smislu članka 3. ovog Statuta. Pristupanje neke udruge SESIB-u potvrđuje odlukom Skupština SESIB-a. 
(2)
Članice SESIB-a zadržavaju status pravnih osoba.
(3)
SESIB je ustrojen na predstavničkom principu. Članice SESIB-a djeluju u tijelima SESIB-a putem svojih predstavnika. 
(4)
SESIB je udružen u Savez energetičara Hrvatske u kojem zastupa interese svojih članica.

Članak 18.
(1)
Tijela upravljanja i nadzora SESIB-a jesu: 
-  Skupština, 
-  Upravni odbor, 
-  predsjednik SESIB-a, 
-  počasni predsjednik SESIB-a,
-  dopredsjednik SESIB-a,
-  tajnik SESIB-a,
-  rizničar,
-  Nadzorni odbor,
-  Časni sud.

SKUPŠTINA 
Članak 19.
(1)
Skupština SESIB-a najviše je tijelo upravljanja SESIB-a, koju čine po tri predstavnika svake članice SESIB-a.
(2)
Svaka članica SESIB-a imenuje i opoziva po tri predstavnika u Skupštinu SESIB-a, od kojih jednog (predsjednika članice) imenuje u Upravni odbor SESIB-a. 
(3)
Način izbora kao i mogućnost ponavljanja izbora svojih predstavnika u Skupštinu SESIB-a određuje svaka članica zasebno sukladno svojem Statutu.
(4)
Mandat predstavnicima u Skupštini SESIB-a traje četiri (4) godine. Mandat počinje teći danom izbora u Skupštini SESIB-a i traje do isteka četverogodišnjeg perioda na koji je Skupština SESIB-a imenovana. 
(5)
Izabrani predstavnik pojedine članice za svoj rad u Skupštini SESIB-a odgovara Skupštini SESIB-a, ali i članici koju predstavlja.

(6)
Predstavniku u Skupštini SESIB-a može prestati članstvo u Skupštini SESIB-a i prije isteka mandata na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(7)
Predstavnik u Skupštini SESIB-a koji krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(8)
Inicijativu za opoziv predstavnika u Skupštini SESIB-a mogu podnijeti: Upravni odbor SESIB-a, ili članica koja ga je imenovala u Skupštinu SESIB-a. 

(9)
U slučaju ostavke ili opoziva predstavnika u Skupštini SESIB-a, njegova članica imenuje novog predstavnika u Skupštinu SESIB-a. Mandat novoizabranog predstavnika u  Skupštini SESIB-a traje do isteka tekućeg mandata Skupštine.

Članak 20.
(1)
Skupština SESIB-a radi i odlučuje na svojim sjednicama. Sjednice se mogu održavati i elektroničkim putem. 
(2)
Sjednice Skupštine SESIB-a saziva predsjednik SESIB-a, a u slučaju njegove spriječenosti dopredsjednik SESIB-a.
(3)
Prijedlog Dnevnog reda Skupštine predlaže Upravni odbor SESIB-a.

(4)
Poziv za Skupštinu s mjestom i vremenom održavanja te prijedlogom Dnevnog reda i pripadajućim materijalima za Skupštinu dostavlja se predstavnicima članica u Skupštini SESIB-a (predsjednicima članica SESIB-a) elektroničkim putem, najmanje osam (8) dana prije održavanja Skupštine.

(5)
Predstavnik članice SESIB-a koji ne može nazočiti sjednici Skupštine obvezan je o tome pravovremeno, uz obrazloženje, pismeno ili elektroničkim putem, osobno ili preko predsjednika svoje članice, izvijestiti predsjednika SESIB-a. Na sjednici Skupštine zamjenjuje ga izabrani zamjenik iz te članice SESIB-a.

(6)
Sjednicu Skupštine vodi predsjednik SESIB-a dok Skupština ne izabere Radno predsjedništvo i povjeri mu vođenje sjednice.

(7)
Odluke donesene na Skupštini su pravovaljane, ako je na Skupštini nazočna  natpolovična većina svih članova Skupštine SESIB-a. 
(8)
Pravovaljane odluke Skupština donosi natpolovičnom većinom glasova svih članova Skupštine SESIB-a, osim u slučaju izmjena i dopuna Statuta SESIB-a.
(9)
Izmjene i dopune Statuta SESIB-a Skupština donosi 2/3 većinom svih članova Skupštine SESIB-a.
(10)
Skupština može biti redovna, izborna i izvanredna.

(11)
Redovna Skupština održava se najmanje jednom godišnje. 

(12)
U slučaju potrebe, kada je za kontinuirano djelovanje SESIB-a tijekom kalendarske godine neophodna odluka Skupštine, utvrđuje se da članovi Skupštine mogu odlučivati temeljem pismenog izjašnjavanja (elektroničkim putem) o točkama Dnevnog reda.  

(13)
Odluku o pismenom izjašnjavanju (elektroničkim putem) ili usmeno/pismeno putem video platformi, članova Skupštine, donosi predsjednik SESIB-a kada utvrdi racionalnost takve potrebe ovisno o značaju i broju točaka Dnevnog reda te troškovima dolaska svih članova na sjednicu Skupštine.  

(14)
U tom slučaju predsjednik SESIB-a šalje poziv s predloženim točkama Dnevnog reda svim članovima Skupštine elektroničkom poštom, a članovi moraju elektroničkom poštom potvrditi da su zaprimili poziv do unaprijed definiranog roka. 

Na elektroničkoj sjednici Skupština pravovaljano odlučuje ako je natpolovična većina svih članova Skupštine elektroničkom poštom potvrdila da je zaprimila poziv i ako se natpolovična većina svih članova Skupštine u roku očitovala o točkama Dnevnog reda.

Na elektroničkoj sjednici Skupština donosi odluke natpolovičnom većinom svih članova Skupštine, osim u slučaju izmjena i dopuna Statuta SESIB-a, kada je potrebna 2/3 većina svih članova Skupštine SESIB-a.
Na temelju dobivenih odgovora i mišljenja sastavlja se i vodi zapisnik elektroničke sjednice Skupštine na isti način kao i kad Skupština zasjeda na tradicionalan način.
(15)
Izborna Skupština održava se svake četiri godine. 
(16)
U slučaju isteka mandata tijelima SESIB-a ovlaštenim za sazivanje sjednice skupštine,  sjednicu Skupštine saziva tijelo ovlašteno za sazivanje iz prethodnog mandata.
(17)
Izvanredna Skupština održava se po potrebi.
(18)
Izvanrednu Skupštinu saziva predsjednik SESIB-a na vlastitu inicijativu ili na zahtjev natpolovične većine članova Skupštine, natpolovične većine članova Upravnog odbora, Nadzornog odbora ili Časnog suda. U zahtjevu za sazivanje izvanredne Skupštine predlagatelji su obvezni dostaviti Dnevni red. Ako predsjednik SESIB-a ne sazove izvanrednu Skupštinu u roku od trideset (30) dana od dana dostave zahtjeva, sazvat će je predlagatelji. Poziv mora sadržavati dan i mjesto održavanja sjednice te Dnevni red. Izvanredna Skupština može raditi samo po Dnevnom redu zbog kojeg je sazvana. 
(19)
Prava, obveze i odgovornosti članova Skupštine SESIB-a, priprema i način sazivanja sjednice Skupštine, tijek sjednice kao i druga pitanja o radu Skupštine SESIB-a pobliže se uređuju Poslovnikom o radu Skupštine SESIB-a.

Članak 21.
Skupština SESIB-a obavlja sljedeće poslove:

-  donosi Statut SESIB-a i njegove izmjene i dopune na prijedlog Upravnog odbora SESIB-a,
-  donosi Poslovnik o radu Skupštine i druge opće akte potrebne za djelovanje SESIB-a,

-  odlučuje o primanju u članstvo i prestanku članstva u SESIB-u,
-  odlučuje o učlanjenju SESIB-a u druge saveze ili udruge tehničke kulture ili srodnih
   djelatnosti u Republici Hrvatskoj,
-  utvrđuje politiku razvoja SESIB-a,
-  odlučuje o ciljevima, djelatnostima i gospodarskim djelatnostima SESIB-a,

-  odlučuje o molbama i žalbama iz svoje nadležnosti,
-  raspravlja i prihvaća izvješća Upravnog odbora, Nadzornog odbora i Časnog suda,
-  bira i opoziva sva tijela SESIB-a, bira i opoziva članove Upravnog odbora, Nadzornog   

   odbora i Časnog suda,
-  bira i opoziva likvidatora SESIB-a,

-  bira i opoziva predsjednika, dopredsjednika, tajnika i  rizničara SESIB-a,

-  imenuje Komisiju za popis imovine, potraživanja i obveza SESIB-a za  prethodnu

   kalendarsku godinu,

-  usvaja financijsko izvješće i izvješće o radu SESIB-a za  prethodnu kalendarsku godinu,

-  usvaja izvješće Komisije za popis imovine, potraživanja i obveza SESIB-a za  prethodnu

   kalendarsku godinu,

-  usvaja financijski plan i plan rada SESIB-a za sljedeću godinu,
-  odlučuje o prestanku postojanja SESIB-a,

-  odlučuje o raspodijeli imovine nakon prestanka postojanja SESIB-a,

-  proglašava i razrješava Počasnog predsjednika SESIB-a,

-  odlučuje i o drugim pitanjima za koja Statutom nije utvrđena nadležnost drugih tijela
   SESIB-a,

-  obavlja i druge poslove u skladu s zakonima i Statutom SESIB-a.
UPRAVNI ODBOR 
Članak 22.
(1)
Upravni odbor SESIB-a je izvršno tijelo koje upravlja poslovima SESIB-a između dvije sjednice Skupštine. 
(2)
Upravni odbor SESIB-a čine predsjednici članica SESIB-a, te predsjednik i tajnik SESIB-a po funkciji.
(3)
Način izbora kao i mogućnost ponavljanja imenovanja svog predstavnika (predsjednika članice SESIB-a) u Upravni odbor SESIB-a određuje svaka članica zasebno sukladno svojem Statutu.

(4)
Mandat članova Upravnog odbora SESIB-a traje četiri (4) godine. Mandat počinje teći danom izbora u Skupštini SESIB-a. 

(5)
Članu Upravnog odbora SESIB-a može prestati članstvo u Upravnom odboru SESIB-a i prije isteka mandata na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(6)
Član Upravnog odbora koji krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(7)
Inicijativu za opoziv člana Upravnog odbora SESIB-a mogu podnijeti: Upravni odbor  SESIB-a ili članica koja ga je imenovala u Upravni odbor SESIB-a. 

(8)
U slučaju ostavke ili opoziva člana Upravnog odbora SESIB-a, njegova članica imenuje novog člana Upravnog odbora SESIB-a, a Skupština SESIB-a ga bira u Upravni odbor. Mandat novoizabranog člana Upravnog odbora traje do isteka tekućeg mandata Upravnog odbora SESIB-a.

(9)
Predsjednik SESIB-a je po svojoj funkciji i predsjednik Upravnog odbora SESIB-a.
(10)
Izabrani predstavnik pojedine članice u Upravni odbor SESIB-a, za svoj rad, odgovara Upravnom odboru SESIB-a, Skupštini SESIB-a, ali i članici koju predstavlja.

(11)
Upravni odbor SESIB-a, u cjelini, za svoj je rad odgovaran Skupštini SESIB-a.

(12)
Upravni odbor SESIB-a podnosi Skupštini SESIB-a izvješće o svom radu najmanje jedanput godišnje.

Članak 23.
(1)
Upravni odbor radi i odlučuje na svojim sjednicama. Sjednice se mogu održavati i elektroničkim putem.

(2)
Upravni odbor sastaje se po potrebi, a najmanje dva (2) puta tijekom godine.

(3)
Sjednicu Upravnog odbora saziva predsjednik SESIB-a, a u slučaju njegove spriječenosti dopredsjednik SESIB-a. 

(4)
Sjednica Upravnog odbora saziva se temeljem:

-  odluke predsjednika SESIB-a,

-  zahtjeva trećine članova Upravnog odbora SESIB-a,

-  zahtjeva Nadzornog odbora SESIB-a,

-  zahtjeva Časnog suda SESIB-a.

(5)
Sjednica Upravnog odbora je pravovaljana, ako je na sjednici nazočna natpolovična većina svih članova Upravnog odbora, a odluke Upravnog odbora SESIB-a su pravovaljane kada su donesene natpolovičnom većinom ukupnog broja njegovih članova. Ukoliko se za ili protiv pojedine odluke izjasni jednak broj članova Upravnog odbora odlučuje glas predsjednika SESIB-a. Članovi Upravnog odbora mogu glasovati i pismenim ili elektroničkim putem. 
(6)
Član Upravnog odbora SESIB-a koji ne može nazočiti sjednici Upravnog odbora obvezan je o tome pravovremeno, uz obrazloženje, pismeno ili elektroničkim putem, izvijestiti predsjednika SESIB-a. Na sjednici Upravnog odbora zamjenjuje ga izabrani zamjenik iz te članice SESIB-a.

(7)
Prava, obveze i odgovornosti članova Upravnog odbora, priprema i način sazivanja sjednice, tijek sjednice kao i druga pitanja o radu Upravnog odbora pobliže se uređuju Poslovnikom o radu Upravnog odbora SESIB-a.
Članak 24.
(1)
Upravni odbor SESIB-a obavlja sljedeće poslove:

-  provodi odluke, zaključke i preporuke Skupštine SESIB-a,
-  utvrđuje prijedlog izmjena i dopuna Statuta i drugih općih akta koje usvaja Skupština,

-  donosi opće akte SESIB-a koji nisu u nadležnosti Skupštine,
-  surađuje sa stručnim organizacijama i udrugama tehničke kulture,
-  imenuje predstavnike u stručne organizacije i udruge u kojima SESIB ima članstvo,
-  predlaže Skupštini SESIB-a imenovanje predsjednika, dopredsjednika, tajnika i članova
   drugih tijela upravljanja i nadzora SESIB-a,

-  predlaže Skupštini SESIB-a razrješenje predsjednika, dopredsjednika, tajnika i članova

   drugih tijela upravljanja i nadzora SESIB-a na osobni zahtjev odnosno kada za to postoje
   opravdani razlozi, 
-  imenuje stalna i povremena stručna radna tijela, 
-  donosi prijedlog financijskog plana i plana rada SESIB-a za sljedeću godinu,

-  odlučuje o korištenju sredstava, sukladno financijskom planu,
-  odgovara za informativnu i izdavačku djelatnost,
-  razmatra izvješća Nadzornog odbora, Časnog suda i stručnih radnih tijela koja je

   imenovao,
-  podnosi izvješća Skupštini o cjelokupnom radu,
-  imenuje potpisnike platnog prometa,
-  odobrava nagrade članovima SESIB-a.
PREDSJEDNIK SESIB-a
Članak 25.
(1)
Predsjednik SESIB-a je funkcija na koju može biti izabrana osoba koja je svojim radnim i društvenim angažmanom dokazala svoju opredijeljenost za ciljeve SESIB-a određene ovim Statutom, koja posjeduje sposobnost uspješnog organiziranja i djelotvornog rukovođenja i po tome uživa ugled i povjerenje sredine u kojoj djeluje.

(2)
Predsjednika SESIB-a bira i opoziva Skupština SESIB-a na prijedlog Upravnog odbora, na mandat od četiri (4) godine. 

(3)
Predsjednik SESIB-a može biti ponovno biran, bez ograničenja broja mandata.

(4)
Predsjednik SESIB-a je po svojoj funkciji i predsjednik Upravnog odbora SESIB-a.
(5)
Predsjednika SESIB-a u slučaju njegove spriječenosti, u radu, zamjenjuje dopredsjednik SESIB-a.
(6)
Predsjednik SESIB-a je za svoj rad odgovoran Upravnom odboru i Skupštini SESIB-a.
(7)
Predsjednik SESIB-a je po svojoj funkciji predstavnik SESIB-a u Skupštini i Upravnom odboru Saveza energetičara Hrvatske.
(8)
Predsjedniku SESIB-a može prestati mandat i prije isteka vremena na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.
(9)
Ako predsjednik SESIB-a krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(10)
Prijedlog za opoziv predsjednika SESIB-a razmatra Skupština na prijedlog  Upravnog odbora SESIB-a. 
(11)
U slučaju ostavke ili opoziva predsjednika SESIB-a njegovu funkciju kao vršitelj dužnosti predsjednika, preuzima dopredsjednik SESIB-a do izbora novog predsjednika SESIB-a. Skupština, na prijedlog Upravnog odbora, bira novog predsjednika SESIB-a. Mandat novoizabranog predsjednika SESIB-a traje do isteka tekućeg mandata Skupštine SESIB-a.
Članak 26.
(1)
Predsjednik SESIB-a obavlja sljedeće poslove:

-  zastupa i predstavlja SESIB,

-  rukovodi radom SESIB-a sukladno odlukama Skupštine i Upravnog odbora,

-  odgovara za zakonitost rada SESIB-a,

-  saziva sjednice Skupštine i Upravnog odbora,

-  dostavlja zapisnik sa sjednica Skupštine SESIB-a nadležnom uredu državne uprave,
-  potpisuje akte koje donosi Skupština i Upravni odbor,


-  odobrava i nadzire aktivnosti vezane za odnose s javnošću,

-  organizira suradnju s drugim stručnim organizacijama i udrugama tehničke kulture,
-  podnosi  Skupštini SESIB-a financijsko izvješće i izvješće o radu SESIB-a za proteklu
   godinu,

-  predlaže, u ime Upravnog odbora, Skupštini financijski plan i plan rada SESIB-a za
   sljedeću godinu, 
-  pruža svu potrebnu podršku Nadzornom odboru i Časnom sudu u njihovom radu,
-  obavlja i rukovodi i drugim poslovima vezanim za stručno, financijsko i organizacijsko
   funkcioniranje SESIB-a, koji su predviđeni zakonima, Statutom i drugim aktima SESIB-a,
-  sklapa ugovore i poduzima druge pravne radnje u ime i za račun SESIB-a sukladno

   odlukama Skupštine i Upravnog odbora.

(2)
Predsjednik SESIB-a dio svojih ovlasti, osim ovlasti za zastupanje, može prenijeti i na druge članove Upravnog odbora  sukladno odluci Upravnog odbora.

(3)
Za svoj rad predsjednik SESIB-a može primati nagradu, ako tako odluči Upravni odbor SESIB-a.

DOPREDSJEDNIK SESIB-a

Članak 27.
(1)
Dopredsjednik SESIB-a je funkcija na koju može biti biran samo član Upravnog odbora SESIB-a.

(2)
Dopredsjednika SESIB-a bira i opoziva Skupština SESIB-a na prijedlog Upravnog odbora, na mandat od četiri (4) godine. 

(3)
Dopredsjednik SESIB-a može biti ponovno biran, bez ograničenja broja mandata.

(4)
Dopredsjednik SESIB-a zamjenjuje predsjednika SESIB-a u slučaju predsjednikove spriječenosti u izvršavanju obveza. Dopredsjednik zastupa SESIB.
(5)
Dopredsjednik SESIB-a za svoj rad odgovara predsjedniku SESIB-a, Upravnom odboru i Skupštini SESIB-a.
(6)
Dopredsjednik SESIB-a je po svojoj funkciji predstavnik SESIB-a u Skupštini Saveza energetičara Hrvatske.

(7)
Dopredsjedniku SESIB-a može prestati mandat i prije isteka vremena na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(8)
Ako dopredsjednik SESIB-a krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(9)
Prijedlog za opoziv dopredsjednika SESIB-a razmatra Skupština na prijedlog  Upravnog odbora SESIB-a. 
(10)
U slučaju ostavke ili opoziva dopredsjednika SESIB-a Skupština, na prijedlog Upravnog odbora, bira novog dopredsjednika SESIB-a. Mandat novoizabranog dopredsjednika SESIB-a traje do isteka tekućeg mandata Skupštine SESIB-a.
TAJNIK SESIB-a
Članak 28.
(1)
Tajnik SESIB-a je funkcija na koju može biti izabrana osoba koja je svojim radnim i društvenim angažmanom dokazala svoju opredijeljenost za ciljeve SESIB-a određene ovim Statutom, koja posjeduje sposobnost uspješnog organiziranja i djelotvornog rukovođenja i po tome uživa ugled i povjerenje sredine u kojoj djeluje.

(2)
Tajnika SESIB-a bira i opoziva Skupština SESIB-a na prijedlog Upravnog odbora, na mandat od četiri (4) godine. 

(3)
Tajnik SESIB-a može biti ponovno biran, bez ograničenja broja mandata.

(4)
Tajnik SESIB-a je po svojoj funkciji i član Upravnog odbora SESIB-a.
(5)
Tajnik SESIB-a za svoj rad odgovara predsjedniku SESIB-a, Upravnom odboru i Skupštini SESIB-a.
(6)
Tajnik SESIB-a je po svojoj funkciji predstavnik SESIB-a u Skupštini Saveza energetičara Hrvatske.

(7)
Tajniku SESIB-a može prestati mandat i prije isteka vremena na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(8)
Ako tajnik SESIB-a krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(9)
Prijedlog za opoziv tajnika SESIB-a razmatra Skupština na prijedlog  Upravnog  odbora SESIB-a. 
(10)
U slučaju ostavke ili opoziva tajnika SESIB-a Skupština, na prijedlog Upravnog odbora, bira novog tajnika SESIB-a. Mandat novoizabranog tajnika SESIB-a traje do isteka tekućeg mandata Skupštine SESIB-a.
Članak 29.
(1)
Tajnik SESIB-a obavlja sljedeće poslove:

-  brine se za zakonitost rada SESIB-a,

-  stručno priprema i organizira sjednice Skupštine i Upravnog odbora SESIB-a,

-  potpisuje poslovnu dokumentaciju SESIB-a sukladno dodijeljenoj mu nadležnosti,


-  nadzire aktivnosti vezane za odnose s javnošću,

-  surađuje sa Savezom energetičara Hrvatske i drugim stručnim organizacijama i udrugama
   tehničke kulture na način utvrđen ovim Statutom i sukladno odlukama predsjednika i

   Upravnog odbora SESIB-a,

-  prati rad i aktivnosti članica SESIB-a,
-  vodi popis članica SESIB-a,
-  priprema prijedlog programa rada i financijskog plana SESIB-a za sljedeću godinu, 

-  priprema prijedlog rebalansa financijskog plana, 
-  priprema prijedlog načina osiguranja sredstava za rad SESIB-a, 
-  pruža svu potrebnu podršku Upravnom odboru, Nadzornom odboru i Časnom sudu u
   njihovom radu,

-  obavlja i rukovodi i drugim poslovima vezanim za stručno, financijsko i organizacijsko
   funkcioniranje SESIB-a na način utvrđen ovim Statutom i sukladno odlukama predsjednika i

   Upravnog odbora SESIB-a.

NADZORNI ODBOR

Članak 30.
(1)
Nadzorni odbor SESIB-a je tijelo SESIB-a koje prati i nadzire rad SESIB-a, te vodi brigu o poštivanju zakona, Statuta i drugih akta SESIB-a.

(2)
Nadzorni odbor SESIB-a čine predsjednik i dva člana koje bira i opoziva Skupština iz redova svojih članova, a predlaže ih Upravni odbor SESIB-a. 

(3)
Mandat članova Nadzornog odbora traje četiri (4) godine i mogu, nakon isteka mandata, biti ponovno birani bez ograničenja broja mandata.

(4)
Članu Nadzornog odbora SESIB-a može prestati članstvo u Nadzornom odboru SESIB-a i prije isteka mandata na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(5)
Član Nadzornog odbora koji krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(6)
Prijedlog za opoziv člana Nadzornog odbora SESIB-a razmatra Skupština na prijedlog  Upravnog odbora SESIB-a. 
(7)
U slučaju ostavke ili opoziva člana Nadzornog odbora SESIB-a Skupština, na prijedlog Upravnog odbora, bira novog člana Nadzornog odbora SESIB-a. Mandat novoizabranog člana Nadzornog odbora SESIB-a traje do isteka tekućeg mandata Skupštine SESIB-a.
(8)
Predsjednik i članovi Nadzornog odbora ne mogu istovremeno obavljati drugu funkciju u SESIB-u.

(9)
Nadzorni odbor SESIB-a za svoj je rad odgovoran Skupštini SESIB-a. 

(10)
Nadzorni odbor podnosi Skupštini SESIB-a izvješće o svom radu najmanje jedanput godišnje.
Članak 31.
(1)
Nadzorni odbor SESIB-a radi i odlučuje na svojim sjednicama. 
(2)
Sjednice Nadzornog odbora održavaju se prema potrebi, a najmanje jedanput tijekom godine.

(3)
Sjednicu Nadzornog odbora SESIB-a saziva predsjednik Nadzornog odbora, a u slučaju njegove spriječenosti, član Nadzornog odbora kojeg imenuje predsjednik Nadzornog odbora. 

(4)
Nadzorni odbor SESIB-a pravovaljano odlučuje, ako je na sjednici nazočna  natpolovična većina svih članova Nadzornog odbora. Odluke Nadzornog odbora SESIB-a su pravovaljane kada su donesene natpolovičnom većinom ukupnog broja njegovih članova.  Članovi Nadzornog odbora mogu glasovati i pismenim ili elektroničkim putem. 

(5)
Ako tijekom nadziranja rada SESIB-a Nadzorni odbor uoči neke nepravilnosti ima obvezu o uočenim pojavama i s prijedlogom otklanjanja istih izvijestiti Upravni odbor te obavijestiti Skupštinu o poduzetim aktivnostima. 

(6)
Član Nadzornog odbora SESIB-a koji ne može nazočiti sjednici Nadzornog odbora obvezan je o tome pravovremeno, uz obrazloženje, pismeno ili elektroničkim putem, izvijestiti predsjednika Nadzornog odbora SESIB-a. 

(7)
Prava, obveze i odgovornosti članova Nadzornog odbora, priprema i način sazivanja
sjednice, tijek sjednice kao i druga pitanja o radu Nadzornog odbora pobliže se uređuju Poslovnikom o radu Nadzornog odbora SESIB-a.
Članak 32.
(1)
Nadzorni odbor SESIB-a obavlja sljedeće poslove:

-  prati i nadzire rad i poslovanje SESIB-a,
-  vodi brigu o poštivanju zakona, Statuta i drugih akta SESIB-a,

-  nadzire izvršavanje zakonskih, ugovornih ili na drugi način utvrđenih obveza SESIB-a,
-  prati i analizira ostvarivanje financijske politike i izvršavanje financijskog plana SESIB-a,
-  daje mišljenje o financijskom izvješću SESIB-a za prethodnu godinu,

-  obavlja kontrolu gospodarenja imovinom SESIB-a,

-  predlaže mjere u svrhu sprečavanja i otklanjanja nezakonitosti i nepravilnosti u radu i

   poslovanju SESIB-a,

-  izvješćuje Skupštinu SESIB-a o svom radu najmanje jedanput godišnje,

-  obavlja i druge poslove sukladno Statutu, Poslovniku i drugim aktima SESIB-a.
ČASNI SUD

Članak 33.
(1)
Časni sud SESIB-a je tijelo SESIB-a nadležno za rješavanje sporova unutar SESIB-a.

(2)
Časni sud SESIB-a čine po jedan predstavnik svake članice SESIB-a.

(3)
Predsjednika i članove Časnog suda bira i opoziva Skupština iz redova svojih članova, a predlaže ih Upravni odbor SESIB-a.

(4)
Mandat članova Časnog suda traje četiri (4) godine i mogu, nakon isteka mandata, biti ponovno birani bez ograničenja broja mandata.

(5)
Članu Časnog suda SESIB-a može prestati članstvo u Časnom sudu SESIB-a i prije isteka mandata na koji je izabran: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(6)
Član Časnog suda koji krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a može biti opozvan i prije isteka mandata na koji je imenovan.  

(7)
Prijedlog za opoziv člana Časnog suda SESIB-a razmatra Skupština na prijedlog  Upravnog odbora SESIB-a. 
(8)
U slučaju ostavke ili opoziva člana Časnog suda, Skupština, na prijedlog Upravnog odbora, bira novog člana Časnog suda od članova Skupštine dotične članice. Mandat novoizabranog člana Časnog suda SESIB-a traje do isteka tekućeg mandata Skupštine SESIB-a.

(9)
Predsjednik i članovi Časnog suda ne mogu istovremeno obavljati drugu funkciju u SESIB-u.
(10)
Časni sud SESIB-a za svoj je rad odgovoran Skupštini SESIB-a. 

(11)
Časni sud SESIB-a podnosi Skupštini SESIB-a izvješće o svom radu najmanje jedanput godišnje.

Članak 34.
(1)
Časni sud SESIB-a radi i odlučuje na svojim sjednicama. 
(2)
Sjednice Časnog suda održavaju se prema potrebi, a najmanje jedanput tijekom godine.

(3)
Sjednicu Časnog suda SESIB-a saziva predsjednik Časnog suda, a u slučaju njegove spriječenosti, član Časnog suda kojeg imenuje predsjednik Časnog suda. 

(4)
Sjednica Časnog suda je pravovaljana, ako je na sjednici nazočna natpolovična većina svih članova, a odluke Časnog suda SESIB-a su pravovaljane kada su donesene natpolovičnom većinom ukupnog broja njegovih članova. Članovi Časnog suda mogu glasovati i pismenim ili elektroničkim putem. 

(5)
Član Časnog suda SESIB-a koji ne može nazočiti sjednici Časnog suda obvezan je o tome pravovremeno, uz obrazloženje, pismeno ili elektroničkim putem obavijestiti predsjednika Časnog suda. 

(6) Spor/sukob interesa u SESIB-u postoji ukoliko se radi o pravima i interesima članica/članova tijela SESIB-a kojima članice/članovi tijela SESIB-a mogu slobodno raspolagati a koji utječe na rad SESIB-a u cjelini odnosno ako se ona odnose na pitanja od zajedničkog interesa za sve članice/članove tijela SESIB-a. Za rješavanje sporova/sukoba interesa, nadležan je Časni sud. Ako članica/članovi tijela SESIB-a na koje se odnosi stegovna mjera iz odluke Časnog suda smatraju da je Časni sud nepotpuno ili pogrešno utvrdio činjenice ili da je pogrešno protumačio Statut ili druge akte SESIB-a, mogu podnijeti žalbu Skupštini SESIB-a radi donošenja  konačne odluke u konkretnom predmetu.

(7)
Prava, obveze i odgovornosti članova Časnog suda, priprema i način sazivanja sjednice, tijek sjednice kao i druga pitanja o radu Časnog suda pobliže se uređuju Poslovnikom o radu Časnog suda SESIB-a.
Članak 35.
(1)
Časni sud obavlja sljedeće poslove:

-  rješava sporove unutar SESIB-a,

-  prikuplja i razmatra izvješća u slučaju sporova koji mogu nastati između članica SESIB-a,

   između članica SESIB-a i tijela SESIB–a ili između tijela SESIB-a, ali i stegovnih postupaka
   u slučaju lakših ili težih povreda kako obveza u tijelima SESIB-a tako i ugleda SESIB-a od
   strane članova tijela SESIB-a,
-  donosi odluke i rješenja o sporovima unutar SESIB-a, 
-  donosi odluke o stegovnim mjerama  u slučaju lakših ili težih povreda kako obveza u

   tijelima SESIB-a tako i ugleda SESIB-a od strane članova tijela SESIB-a,
-  izvješćuje Upravni odbor SESIB-a o donesenim odlukama, rješenjima ili stegovnim

   mjerama,
-  izvješćuje Skupštinu SESIB-a o svom radu najmanje jedanput godišnje.

POČASNI PREDSJEDNIK SESIB-a

Članak 36.
(1)
SESIB može imati i počasne predsjednike. Počasni predsjednik je najveća iskazana počast bivšem predsjedniku SESIB-a za dugogodišnje posebne zasluge za uspješan rad SESIB-a. 

(2)
Počasne predsjednike proglašava Skupština, na prijedlog Upravnog odbora, iz redova dosadašnjih predsjednika SESIB-a. Mandat počasnog predsjednika traje do opoziva, a njegove ovlasti su da promovira SESIB, te ga predstavlja u posebnim prigodama za koje ga Upravni odbor ovlasti.  

STRUČNA RADNA TIJELA
Članak 37.

(1)
Upravni odbor SESIB-a, radi efikasnijeg obavljanja stručnih poslova iz svoje nadležnosti, može osnivati stalna ili povremena stručna radna tijela. 
(2)
Odlukom o osnivanju stručnih radnih tijela određuje se njihov djelokrug rada, način rada kao i vrijeme njihovog djelovanja. 

(3)
Stručna radna tijela nisu pravne osobe, te se na njih ne može prenijeti nadležnost odlučivanja o pitanjima koja su ovim Statutom povjerena Upravnom odboru SESIB-a.
(4)
U SESIB-u kao stalna stručna radna tijela predviđene su sljedeće Sekcije:

-  Sekcija za obrazovanje i osposobljavanje energetskih kadrova,

-  Sekcija za tehničko – tehnološku djelatnost,

-  Sekcija za društvenu djelatnost.

(5)
Svako stalno stručno radno tijelo (Sekciju) čine predsjednik i određeni broj članova, ovisno o djelatnosti koju Sekcija obavlja i koje imenuje Upravni odbor SESIB-a iz redova članica SESIB-a. Za obavljanje dijela stručnih poslova, iz djelokruga rada Sekcije, Upravni odbor SESIB-a može angažirati i vanjske stručne fizičke osobe.  
(6)
Mandat predsjedniku ili članovima Sekcije nije vremenski ograničen, a prestaje odlukom Upravnog odbora SESIB-a o prestanku rada Sekcije. 

(7)
Mandat predsjedniku ili članovima Sekcije može prestati i prije prestanka rada Sekcije: na osobni zahtjev, u slučaju opoziva ili u slučaju nastupanja takvih okolnosti zbog kojih više ne bi mogao izvršavati svoje obveze.

(8)
Predsjednik ili član Sekcije koji krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a bit će opozvan po odluci Upravnog odbora SESIB-a.  

(9)
U slučaju ostavke ili opoziva predsjednika ili člana Sekcije Upravni odbor SESIB-a imenovat će novog predsjednika ili člana Sekcije iz redova članica SESIB-a.

(10)
Predsjednik i članovi pojedine Sekcije za svoj rad odgovaraju Upravnom odboru SESIB-a. 

(11)
Predsjednik pojedine Sekcije podnosi izvješće Upravnom odboru SESIB-a o radu Sekcije u intervalima koje određuje Upravni odbor SESIB-a.

(12)
Djelokrug rada, način rada, prava, obveze i odgovornosti članova Sekcije, kao i druga pitanja od značaja za rad Sekcije pobliže se uređuju Poslovnikom o radu Sekcije.
(13)
Za obavljanje određenih stručnih poslova Upravni odbor SESIB-a može osnivati i povremena stručna radna tijela, ako je priroda poslova, koji se trebaju obaviti, takvog karaktera.

(14)
Odlukom o osnivanju povremenog stručnog radnog tijela određuju se sastav, način rada i zadaci koje povremeno stručno radno tijelo treba obaviti.
RIZNIČAR SESIB-a
Članak 38.

(1)
Radi prikupljanja, evidencije i čuvanja financijske i materijalne imovine SESIB-a Skupština SESIB-a, na prijedlog Upravnog odbora SESIB-a, bira i opoziva rizničara iz    članica SESIB-a.

(2)
Za rizničara može biti izabrana osoba koja je svojim radom i društvenim angažmanom dokazala svoje moralne i druge kvalitete i po tome uživa ugled i povjerenje sredine u kojoj djeluje.

(3)
Mandat rizničara SESIB-a nije vremenski ograničen, odnosno traje do opoziva.

(4)
Mandat rizničara SESIB-a može prestati: na osobni zahtjev, opozivom ili u slučaju nastupanja takvih okolnosti zbog kojih više ne bi mogao izvršavati svoje obveze.

(5)
Ako rizničar SESIB-a krši odredbe Statuta SESIB-a, nemarno izvršava obveze ili na bilo koji drugi način nanosi štetu interesima ili ugledu SESIB-a bit će opozvan odlukom Skupštine SESIB-a, na prijedlog Upravnog odbora SESIB-a.  

(6)
U slučaju ostavke ili opoziva rizničara SESIB-a Skupština SESIB-a, na prijedlog Upravnog odbora SESIB-a, izabrat će novog rizničara iz redova članova članica SESIB-a.

(7)
Rizničar svoju dužnost obavlja volonterski.

(8)
Za svoj rad rizničar je odgovoran predsjedniku SESIB-a, Upravnom odboru SESIB-a i Skupštini SESIB-a.

Članak 39.
(1)
Rizničar SESIB-a obavlja sljedeće poslove:

-  sudjeluje u pripremi financijskog izvješća SESIB-a za proteklu godinu, 

-  organizira i rukovodi radom Komisije za popis imovine, potraživanja i obveza SESIB-a za
   prethodnu kalendarsku godinu,

-  podnosi Skupštini SESIB-a izvješće Komisije za popis imovine, potraživanja i obveza
   SESIB-a za  prethodnu kalendarsku godinu,

-  sudjeluje u pripremi prijedloga financijskog plana SESIB-a za sljedeću godinu, 

-  sudjeluje u pripremi prijedloga rebalansa financijskog plana, 
-  sudjeluje u pripremi prijedloga načina osiguranja sredstava za rad SESIB-a, 
-  pruža svu potrebnu podršku Upravnom odboru, Nadzornom odboru i Časnom sudu u
   njihovom radu,

-  obavlja i rukovodi i drugim poslovima vezanim za financijsko funkcioniranje SESIB-a na
   način utvrđen Statutom i sukladno odlukama predsjednika i Upravnog odbora SESIB-a.
  STRUČNI, ADMINISTRATIVNI I DRUGI POSLOVI SESIB-a
Članak 40.

(1)
Stručne, financijske, administrativne i druge poslove u SESIB-u općenito, kao i u Sekcijama koje su osnovane po odluci Upravnog odbora SESIB-a obavljaju članovi članica SESIB-a prema odluci Upravnog odbora SESIB-a.

(2)
Za obavljanje dijela stručnih poslova, iz djelokruga rada Sekcija, Upravni odbor SESIB-a može angažirati i vanjske stručne fizičke osobe.  
(3)
Međusobna prava, obveze i odgovornosti između SESIB-a i osoba koje obavljaju stručne, financijske, administrativne i druge poslove u Sekcijama SESIB-a reguliraju se zaključivanjem Ugovora o izvršenju djela.
(4)
Ugovor potpisuje predsjednik SESIB-a u ime SESIB-a kao korisnika usluge i osoba koja ugovara izvršenje djela.

VII. UNUTARNJI NADZOR
Članak 41.

(1)
Članice SESIB-a same nadziru rad SESIB-a.

(2)
Ako članica SESIB-a uoči nepravilnosti u radu i poslovanju SESIB-a ima pravo i obvezu o tome obavijestiti Nadzorni odbor SESIB-a, te zahtijevati da se nepravilnosti otklone. 

(3)
Nadzorni odbor SESIB-a obvezan je u roku od trideset (30) dana od dana primitka obavijesti iz stavka 2. ovog članka preispitati dobivenu obavijest, te o istoj donijeti odluku. 

(4)
Predsjednik Nadzornog odbora SESIB-a obvezan je Zapisnik sa sjednice Nadzornog odbora SESIB-a, održane temeljem obavijesti iz stavka 2. ovog članka, s usvojenim odlukama i predloženim mjerama, pismenim putem ili elektroničkom poštom, dostaviti članovima Nadzornog odbora, članici SESIB-a koja je poslala obavijest Nadzornom odboru, Upravnom odboru, kao i tijelu SESIB-a odnosno osobi na koje se predložene mjere Nadzornog odbora odnose u roku od petnaest (15) dana od dana održavanja sjednice Nadzornog odbora. 

(5)
Tijelo SESIB-a odnosno osoba na koju se predložene mjere Nadzornog odbora SESIB-a odnose obvezni su u roku od trideset (30) dana postupiti sukladno traženju Nadzornog odbora. 

(6)
Ako tijelo SESIB-a, odnosno osoba na koju se odnose predložene mjere Nadzornog odbora SESIB-a, smatra da je Nadzorni odbor nepotpuno ili pogrešno utvrdio činjenice ili je pogrešno tumačio Statut, druge akte SESIB-a ili pozitivne propise Republike Hrvatske, može o tome, u roku od petnaest (15) dana od primitka zahtjeva za postupanjem, pismenim putem ili elektroničkom poštom, uz odgovarajuće obrazloženje, obavijestiti Nadzorni odbor SESIB-a. 

(7)
Nadzorni odbor obvezan je u roku od trideset (30) dana od dana primitka obavijesti iz stavka 6. ovog članka preispitati dobivenu obavijest, te se o istoj pismeno očitovati tijelu SESIB-a odnosno osobi na koju se predložene mjere Nadzornog odbora odnose i Upravnom odboru SESIB-a. 

(8)
Ako Nadzorni odbor i nakon preispitivanja obavijesti iz stavka 6. ovog članka ostane pri prvobitnoj odluci u konkretnom predmetu, a tijelo SESIB-a odnosno osoba na koju se predložene mjere Nadzornog odbora odnose, u daljnjem roku od trideset (30) dana od dana primitka pismenog očitovanja Nadzornog odbora, ne postupe po traženju Nadzornog odbora, isti će o tome obavijestiti Skupštinu SESIB-a i zatražiti konačnu odluku u konkretnom predmetu. 

(9)
Skupština SESIB-a obvezna je u roku od trideset (30) dana od dana primitka zahtjeva iz stavka 8. ovog članka donijeti konačnu odluku o istom. 

VIII. IMOVINA SESIB-a, NAČIN STJECANJA I RASPOLAGANJA IMOVINOM 

Članak 42.
(1)
SESIB je neprofitna pravna osoba. Stečena imovina SESIB-a mora se sukladno Statutu koristiti isključivo za ostvarivanje ciljeva utvrđenim Statutom.

(2)
Imovinu SESIB-a čine:

-  novčana sredstva,
-  materijalna imovina.
Članak 43.

(1)
SESIB stječe imovinu iz sljedećih izvora:

-  članarina članica SESIB-a,

-  prihoda od gospodarske djelatnosti, 
-  sponzorstva, donacija i dotacija,
-  drugih izvora u skladu s važećim zakonima Republike Hrvatske.
(2) Ako u obavljanju gospodarske djelatnosti udruga ostvari višak prihoda nad rashodima, on se mora sukladno Statutu udruge koristiti isključivo za ostvarenje ciljeva utvrđenih Statutom.

 Članak 44.


(1)
Stečena novčana sredstva i materijalna imovina mogu se, sukladno Statutu, koristiti isključivo za ostvarivanje ciljeva utvrđenih Statutom.
(2)
Raspodjela stečenih sredstava, kao i mogućeg viška prihoda nad rashodima, vrši se prema financijskom planu kojeg u zakonskom roku donosi Skupština SESIB-a, a temelji se na programu rada.
(3)
SESIB posluje i vodi svoja sredstva preko žiro računa u poslovnoj banci.

(4)
SESIB vodi poslovne knjige i sastavlja financijska izvješća sukladno važećim propisima Republike Hrvatske kojima se uređuje način financijskog poslovanja i vođenja računovodstva neprofitnih organizacija.
IX. PRESTANAK POSTOJANJA SESIB-a
Članak 45.
(1)
SESIB može prestati s radom iz razloga propisanim zakonom ili ako tako odluči Skupština SESIB-a dvotrećinskom većinom ukupnog broja svojih članova.
(2)
U slučaju prestanka postojanja SESIB-a, imovina se, nakon namirenja vjerovnika, troškova likvidacijskog, sudskog ili drugih postupaka te ostalih troškova predaje udruzi, ustanovi ili zakladi koja ima slične ili iste ciljeve i djelatnosti, a na osnovi odluke Skupštine SESIB-a.
(3) 
SESIB nema pravo imovinu udruge dijeliti svojim osnivačima, članovima udruge, osobama ovlaštenima za zastupanje, zaposlenima ili s njima povezanim osobama.

X. IZBOR I OPOZIV LIKVIDATORA SESIB-a
Članak 46.
(1)
Nastupanjem okolnosti iz članka 45. stavak 1. ovog Statuta provodi se likvidacijski postupak SESIB-a. 
(2)
Likvidacijski postupak provodi imenovani likvidator. 
(3)
Likvidator je fizička ili pravna osoba koju bira i opoziva Skupština SESIB-a, na prijedlog Upravnog odbora, i koja je kao likvidator upisana u Registar udruga Republike Hrvatske. Likvidator može i ne mora biti član SESIB-a. 
(4)
Likvidator zastupa SESIB u postupku likvidacije te se otvaranjem likvidacijskog postupka upisuje u Registar udruga Republike Hrvatske kao osoba ovlaštena za zastupanje SESIB-a do okončanja postupka likvidacije i brisanja SESIB-a iz Registra udruga Republike Hrvatske. 

(5)
Likvidator mora raspolagati odgovarajućim stručnim (financijskim i pravnim) znanjem kako bi mogao voditi brigu o raspodjeli imovine SESIB-a. Likvidator ima pravo na naknadu troškova za svoje aktivnosti iz sredstava SESIB-a u visini koju odredi Skupština, na prijedlog Upravnog odbora, na svojoj zadnjoj sjednici prije pokretanja postupka likvidacije. 

(6)
Pokretanjem postupka likvidacije prestaju sva ovlaštenja svim tijelima i osobama koje su bile ovlaštene za zastupanje SESIB-a.

(7)
Likvidator provodi likvidacijski postupak u rokovima i na način propisan zakonom.

XI . PRIJELAZNE I ZAVRŠNE ODREDBE

Članak 47. 
(1)
Članovi tijela upravljanja i nadzora SESIB-a, kao i članovi stručnih radnih tijela koje je osnovao Upravni odbor u cilju izvršenja određenih poslova, obvezuju se da će za vrijeme trajanja svog mandata, kao i po završetku istog, čuvati sve poslovne tajne SESIB-a  koje su po svojoj prirodi posla povjerljive i zaštićene, a koje su im bile povjerene ili koje su mogli saznati tijekom izvršenja svojih zadataka.   
(2)
Osobne podatke fizičkih osoba članovi SESIB-ovih tijela prikupljaju i obrađuju  u skladu s Općom uredbom o zaštiti osobnih podataka.
Članak 48.
(1)
Statut SESIB-a osnovni je opći akt SESIB-a. Svi drugi akti moraju biti usklađeni s odredbama Statuta. 

(2)
Izmjene i dopune Statuta donosit će se sukladno odredbama ovog Statuta.

(3)
Prijedlog Statuta, kao i njegovih izmjena i dopuna, priprema Upravni odbor i dostavlja članicama SESIB-a radi pribavljanja mišljenja i primjedaba. Članice SESIB-a dužne su u roku od četrdeset i pet (45) dana po prijemu prijedloga Statuta obavijestiti Upravni odbor o svojim primjedbama i mišljenjima. Temeljem dospjelih primjedbi i mišljenja, Upravni odbor utvrdit će konačni prijedlog Statuta.

(4)
Statut, kao i njegove izmjene i dopune donosi Skupština SESIB-a, na prijedlog Upravnog odbora,  dvotrećinskom većinom glasova svih svojih članova.
(5)
Pravo tumačenja ovoga Statuta ima Skupština SESIB-a. Prijedloge tekstova tumačenja priprema Upravni odbor SESIB-a.
Članak 49.
(1)
O pitanjima koja nisu regulirana ovim Statutom odlučuje Skupština SESIB-a neposredno na sjednici, sukladno odredbama Statuta SESIB-a.
Članak 50.
(1)
Stupanjem na snagu ovog Statuta prestaje valjanost Statuta SESIB-a koji je donijela Skupština SESIB-a na sjednici održanoj 18.9.2015. godine.
Članak 51.
(1)
Ovaj Statut stupa na snagu danom donošenja, a primjenjuje se danom upisa u Registar udruga Republike Hrvatske.
Članak 52.
(1)
Svi akti SESIB-a moraju se uskladiti s odredbama ovog Statuta u roku od godine dana od stupanja Statuta na snagu.

Osijek, 30.5.2026.









Predsjednik SESIB-a:
Ivan Krvavica, dipl. ing. el.

